[{"text_idx": "#000001", "text": "Dum la lastaj monatoj ni havis multajn gastojn el Germanio kaj aliaj landoj. Kelkaj venis spontanee por peti informojn pri Esperanto kaj la evoluoj de Esperanto en la Esperanto-urbo Herzberg. Okazis semajnfina Esperanto-kurso en novembro."}, {"text_idx": "#000003", "text": "Komence de novembro okazis la jam tradicia semajnfina kunveno de la landaj ligoj kaj aktivuloj de Germana Esperanto-Asocio en la legoc\u0302ambro de la urba biblioteko. Entute partoprenis pli ol tridek personoj."}, {"text_idx": "#000004", "text": "Okaze de la Zamenhof-tago Zso\u0301fia Ko\u0301ro\u0301dy kaj Petro Zilvar metis flagetojn kaj florantan trikoloran kalunon al la Zamenhof-monumento. La 17an de decembro ni festis en la najbara urbo Osterode am Harz \u2013 urboparto Freiheit (restoracio Freiheiter Hof) nian jam tradician Zamenhof-feston, spite de ekstera forta frostnokto."}, {"text_idx": "#000005", "text": "Antau\u0306nelonge okazis oficiala informado kaj au\u0306skultado por la deputitoj de diversaj partioj el nia distrikto rilate al la Esperanto-taskoj de la Esperanto-Centro en Herzberg kaj de la Esperanto-urbo. Nia Esperanto-urbestro sinjoro Christopher Wagner kaj la estro de la Esperanto-Centro oficiale informis kaj respondis diversajn demandojn. Tio estas jam grava politika pas\u0302o (por Esperanto) antau\u0306en! Certe la pluaj politikaj pas\u0302oj kompreneble dau\u0306ros."}, {"text_idx": "#000012", "text": "C\u0302i tiu artikolo aperis en la decembra (vintra) eldono de La Ondo de Esperanto (2022).\nC\u0302e represo au\u0306 citado bonvolu nepre indiki la fonton:\nRete: La Ondo de Esperanto "}]